ภานุทัต อภิชนาธง

ครูแอ๊ด หรือ ภานุทัต อภิชนาธง (เกิด 21 กรกฎาคม พ.ศ. 2517) 

ศิลปินล้านนา ผู้จรรโลงเพลงคำเมืองภาคเหนือให้เป็นที่ประจักษ์ 

ครูเพลงล้านนา ครูผู้อนุรักษ์ สร้างสรรค์ ถ่ายทอด และเผยแพร่ดนตรีล้านนา ทั้งแบบดั้งเดิม และร่วมสมัย 

ผู้ก่อตั้งชมรมดนตรีพื้นเมืองเชียงใหม่ ศูนย์การศึกษาดนตรีพื้นเมืองวัดลอยเคราะห์ (พ.ศ. 2542-2548) 

ผู้ก่อตั้งชมรมดนตรีพื้นเมืองเชียงใหม่ วัดสวนดอก(พ.ศ. 2549-) 

ผู้ประดิษฐ์คิดค้น "ซึงคอร์ด" นวตกรรมใหม่แห่งดนตรีล้านนา 

ผู้ประดิษฐ์คิดค้น "สะล้อไฟฟ้า"และลูกบิดสะล้อแบบทดเฟือง 

สอนดนตรีล้านนาฟรีไม่มีค่าใช้จ่ายมากว่า20ปี 

โด่งดังจากการเป็นศิลปินรับเชิญจาก รายการคุณพระช่วย 

ศิลปินค่าย ซอว์เร็คคอร์ด อัลบัม คนหัวล้านนา เพลงสร้างชื่อเสียงคือเพลง "คนหัวล้าน" ป๋าเบื่อ 

ศิลปินค่าย อาร์สยาม อาร์เอสโปร์โมชั่น อัลบัม เดอะสะล้อ เพลง" คนมันรวย" ต๋าป่าม" ช้ำรักที่ท่าแพ" 

มีความสามารถในการแสดงดนตรี ในหลายมิติ   

ดนตรีและการแสดงพื้นบ้านภาคเหนือ ใช้ชื่อวง "นาคทันต์เชียงใหม่"(ก่อตั้ง พ.ศ. 2536)   

ดนตรีล้านนาร่วมสมัย ใช้ชื่อวงว่า "เดอะสะล้อ"

ประวัติ 
ภานุทัต อภิชนาธง หรือที่รู้จักกันในนาม ครูแอ๊ด  หรือศิลปินพื้นบ้านล้านนา เกิดที่บ้านพันตาเกิน อำเภอเมือง จังหวัดลำพูน เป็นบุตรของนายสวัสดิ์ อภิชนาธง และนางนิ่ม ทุ้ยแป   มีฝีมือด้านดนตรีพื้นเมืองในระดับครู และเป็นครูคนแรกที่เริ่มสอนดนตรีพื้นเมืองล้านนาให้กับประชาชนในวัด โดยไม่มีค่าใช้จ่ายในการสอน ในทุกวันเสาร์-อาทิตย์ เวลา 13.30-17.00 น. บนวิหารหลวง วัดสวนดอก จังหวัดเชียงใหม่ และประกอบอาชีพนักดนตรีและนักร้อง ในเวลาอื่นๆ  นายภานุทัตให้เหตุผลในการเลือกเล่นดนตรีพื้นเมืองว่าเป็นสิ่งที่ใกล้ตัวมากที่สุด โดยเฉพาะซอพื้นเมือง  มีใจรักดนตรีพื้นเมืองและความเป็นลานนา และมีวงดนตรี คือ วงเดอะสะล้อ มีผลงานเป็นที่รู้จักจากเพลง คนหัวล้าน, ป๋าเบื่อ, ต๋าป่าม, ช้ำรักที่ท่าแพ ด้านครอบครัว นายภานุทัต อภิชนาธง มีบุตรชายหนึ่งคน คือ ด.ช.ภาณุทัศน์ อภิชนาธง (น้องแอ๊ดน้อย หรือ เอเจ)

การศึกษา 
 จบการศึกษาระดับชั้นมัธยมศึกษาตอนต้น จาก โรงเรียนหอพระ  อำเภอเมืองเชียงใหม่ จังหวัดเชียงใหม่ เชียงใหม่ ปีพุทธศักราช 2523

 จบการศึกษาระดับชั้นมัธยมศึกษาตอนปลายจากวิทยาลัยนาฏศิลป์  จังหวัดเชียงใหม่  ปีพุทธศักราช 2535

ผลงานเพลง

ผลงานอัลบั้ม 
รายชื่อผลงานเพลงในอัลบั้มต่อไปนี้ร้องร่วมกับ ณัฏฐ์ กิตติสาร (เดอะสะล้อ)

ชุดที่ 1 คนหัวล้านนา 

 คนหัวล้าน
 ป๋าเบื่อ
 จุ๊ละอ่อน
 บ่มีเซ็ง
 เสียงบ่ดี
 จักรยานขี้เหมื้ยง
 กลับบ้านเฮาเต๊อะ
ยินดีเจ้า
 ส่งใจไปชายแดน
 ถนนนี้กลับบ้าน

ชุดที่ 2 เดอะสะล้อ ( อาร์สยาม ) 

 บอกมาเต๊อะ 
 ต๋าป่าม
 นางฟ้าลืมดอย
 คนมันรวย
 เหงาใจเมืองกรุง
 รอแป๊บ
 หลังวัด
 ช้ำรักที่ท่าแพ
 ขลุ่ยคร่ำครวญ

ผลงานเดี่ยว 

 เพลงบรรเลงพื้นเมืองล้านนา ชุดที่ 1
 เพลงบรรเลงพื้นเมืองล้านนา ชุดที่ 2

 อัลบั้ม "การเดินทางของตะกร้า" รางวัลสีสันอวอร์ด 2 รางวัล ขับร้องเพลง "หนานเย็น" และ "รำวงแสงดาว" 
 อัลบั้ม "ดำหัวปี๋ใหม่" สืบทอดเจตนารมณ์ นิทัศน์ ละอองศรี (2547)
 อัลบั้ม "แอ๊ดหน้อย บ่าอ้ายซึงหลวง" (2547)
 อัลบั้ม 20 ศิลปินล้านนา แด่คนช่างฝัน โดยขับร้องเพลง "คนลุงลัง"

 เพลงบรรเลงดนตรีพื้นเมืองสะล้อ ซอ ซึง "นาคทันต์เชียงใหม่" โดยสำนักส่งเสริมศิลปวัฒนธรรม มหาวิทยาลัยเชียงใหม่
 เทปและ CD เพลง "ขันโตก" และเพลงพื้นเมืองชุด "เดี่ยวหมู่"
 ดนตรีประกอบการขับร้องชุด "ขับขานล้านนา" โดยสำนักส่งเสริมศิลปวัฒนธรรม มหาวิทยาลัยเชียงใหม่
 ดนตรีสะล้อและดนตรีสากลชุด "เส้นเสียงไทย ชุด 1-4"
 ดนตรีพื้นเมือง Music of Northen Thailand No. 1 -5
 ดนตรีพื้นเมืองในอัลบั้มของศิลปินลูกทุ่งล้านนาหลายคน
 ดนตรีภาคเหนือใน "นิทาน 4 ภาค" ของจรัล มโนเพ็ชร

เพลงประกอบละคร 

 ดอกสร้อยกาสะลอง ขับร้องโดย ครูแอ๊ด ภานุทัต (เพลงประกอบละคร สาปดอกสร้อย)

ผลงานอื่นๆ และ พิธีกร 

 หนังสือโน้ตเพลงพื้นบ้านล้านนา และรวมเพลงซอ
 เนื้อร้องทำนองและดนตรีเพลง นพบุรีศรีเชียงใหม่แก้ว ขับร้องโดย สุนทรี เวชานนท์ ชุด "ทางน้ำฟ้า"
 ผู้ก่อตั้ง ชมรมดนตรีพื้นเมือง ศูนย์การศึกษาดนตรีพื้นเมืองวัดลอยเคราะห์
 ผู้ฝึกซ้อมและผู้กำกับการแสดง งานเปิดตัวนางสาวเชียงใหม่ งานฤดูหนาวจังหวัดเชียงใหม่ 2542 (ช่อง 7 สี)
 แสดงดนตรีและการแสดงงาน "อเมซิ่งไทยแลนด์" ณ ท้องสนามหลวง กรุงเทพมหานคร
 ตัวแทนประเทศไทยไปแสดงงาน "ASIAN MONTH" ปี 1997 ณ เมืองฟูกุโอกะ ประเทศญี่ปุ่น
 ตัวแทนประเทศไทยไปแสดงงาน "มิโดซูจิ พาเหรด" ปี 1998 ณ เมืองฟูกุโอกะ ประเทศญี่ปุ่น
 ตัวแทนนักร้องภาคเหนือ งาน 60 ปีเล่าขานตำนานลูกทุ่งไทย ณ ศูนย์วัฒนธรรมแห่งประเทศไทย (2542)
 จัดทำเครื่องดนตรีไทยและพื้นเมือง ส่งสถาบันต่างๆ ทั้งภาคเหนือและกรุงเทพฯ เช่น สถาบันนาฎดุริยางค์ กรมศิลปากร, วงฟองน้ำ, วิทยาลัยนาฎศิลป์ กรมศิลปากร ฯลฯ
 คณะกรรมการประกวดร้องเพลงไทยลูกทุ่ง เยาวชนส่งเสริมคุณธรรมระดับภาค (เขตการศึกษา 7-8) ภาคเหนือ ( 15 กันยายน 2543)
 อำนวยเพลงวงมหาดุริยางค์ล้านนา งานยี่เป็ง 46 และงานคีตการล้านนา ถนนคนเดินสันกำแพง
 พิธีกรบนเวทีงาน "มหกรรมฟรีคอนเสิร์ตล้านนาร่วมพลังต้านภัยยาเสพติด" (9 กันยายน 2543)
 วิทยากรพิเศษ ดนตรี และอักษรล้านนา ชมรมพื้นบ้านล้านนา สโมสรนักศึกษา มหาวิทยาลัยเชียงใหม่
 วิทยากร สอนดนตรีพื้นเมือง สภาวัฒนธรรม อำเภอดอยหล่อ จังหวัดเชียงใหม่ 400 คน
 วิทยากร สอนดนตรีพื้นเมือง ชมรมดนตรีพื้นเมือง โรงพยาบาลนครพิงค์เชียงใหม่
 วิทยากร สอนดนตรีพื้นเมือง ชมรมดนตรีพื้นเมือง คณะแพทยศาสตร์ มหาวิทยาลัยเชียงใหม่
 วิทยากร สอนดนตรีพื้นเมือง คณะทันตแพทยศาสตร์ มหาวิทยาลัยเชียงใหม่
 นักจัดรายการวิทยุ รายการคีตการล้านนา (บัตรเจ้าหน้าที่ผู้ประกาศ เลขที่ 319/46 จากกรมประชาสัมพันธ์)
 วิทยากร "ค่ายเยาวชนสืบสานภูมิปัญญาศิลปินถิ่นล้านนา" จัดโดย สำนักงานคณะกรรมการวัฒนธรรมแห่งชาติ กระทรวงวัฒนธรรม, บริษัทฟิลลิป มอริส (ไทยแลนด์) ลิมิเต็ด, สภาวัฒนธรรมเชียงใหม่ ,สำนักงานวัฒนธรรมเชียงใหม่, วิทยาลัยนาฎศิลป์เชียงใหม่,สำนักงานส่งเสริมศิลปวัฒนธรรม มหาวิทยาลัยเชียงใหม่ และศูนย์พัฒนาทรัพยากรมนุษย์ล้านนา (1-3 กันยายน 2547)

อ้างอิง

 มาริ แก้วแดง,  วิทยานิพนธ์เรื่อง การปรับตัวของนักดนตรีพื้นบ้านในบริบทของสังคมเชียงใหม่ปัจจุบัน, มหาวิทยาลัยเชียงใหม่, 2547

แหล่งข้อมูลอื่น
 คีตะการล้านนา 

บุคคลจากอำเภอเมืองลำพูน
บุคคลจากโรงเรียนหอพระ
บุคคลจากสถาบันบัณฑิตพัฒนศิลป์
นักร้องชายชาวไทย
นักดนตรีไทย
นักดนตรีพื้นเมืองภาคเหนือ
นักแต่งเพลงชาวไทย
พิธีกรชาวไทย
พิธีกรชาวไทย
นักจัดรายการวิทยุ